Vikipediyada bu ad-soyadlı digər şəxslər haqqında da məqalələr var; bax: Azər Məmmədov.

**Azər Qismət** (tam adı: *Azər Həsənağa oğlu Məmmədov*; {{DVTY}} şablonu boşdur ) — azərbaycanlı yazıçı, publisist, televiziya aparıcısı, 2001-ci ildən Azərbaycan Yazıçılar Birliyinin üzvü.

Həyatı
------

Azər Məmmədov 1972-ci il oktyabrın 9-da Sabirabad şəhərində anadan olmuşdur. Burada 5 saylı orta məktəbi bitirdikdən sonra Sabirabad rayonunda Təsərrüfatlararası Tikinti İdarəsində fəhləlik etmişdir (1989-1991). Bakı Dövlət Universitetinin Jurnalistika fakültəsini telejurnalistika ixtisası üzrə bitirib (1991-1996). Universitet illərində BMTİ teleşirkətində çalışıb, "Telebenefis" və Xəbərlər verilişlərinin aparıcısı olub. Tələbə ikən Azərbaycanda ilk dəfə azərbaycandilli Şən və Hazırcavablar Klubunun təsisçilərindən biri kimi tanınıb. UŞU (Universitetin Şən Uşaqları) komandasının ssenari müəllifi kimi fəaliyyət göstərib. Parodiyalar üzrə diplomları var. Ordu sıralarında hərbi xidməti borcunu yerinə yetirmişdir. (1997-1998). *168 saat* qəzeti redaksiyasında redaktor (1998-2000), "Bizim əsr" qəzetində müxbir (2000-2002) işləmişdir. 

Uşaq yaşlarından bədii yaradıcılığa həvəs göstərmişdir. İlk mətbu yazısı *Azərbaycan pioneri* qəzetində çıxmışdır (1981). Bundan sonra dövri mətbuatda və almanaxlarda hekayə, novella və məqalələrlə çıxış etmişdir.

"Duman" hekayə və novellalar, "Çuğullar" və Sankt-Peterburqda rus dilində dərc edilmiş "Mən məşuqam" romanlarının müəllifidir. Ədəbiyyat üzrə Prezident təqaüdçüsüdür.
2016-cı ildə Azərbaycanda keçirilən hekayə yarışmasına qatılıb, münsiflər heyətinin yekdil qərarına əsasən 400 nəfər arasından 1-ci yerə layiq görülüb. "Hamilə dəli" hekayəsi MDB ölkələri üzrə keçirilən "Sodrujestva" ədəbiyyat müsabiqəsində 2-ci yer tutub. Hekayə, novella və publisistik məqalələri Yaponiya, İran, Rusiya, Qazaxıstan, Ukrayna, Polşa, Çexiya və Macarıstanın ədəbi portallarında dərc edilib.

*Azər Qismətin "İlbizlər" kitabının təqdimatından. 29 dekabr 2021-ci il.*
Xidmətlərinə görə "İlin debütant yazarı" diplomuna və bir sıra fəxri tərifnamələrə layiq görülmüşdür.

ANS-media və yayım şirkətində *Xəbərçi* və *İç xəbər*  verilişlərinin aparıcısı olub. Hazırda AzTV-nin Ədəbi-dram üzrə baş redaktorudur.

Filmoqrafiya
------------

1. Kənd saatı (veriliş, 2007)

Mükafatları
-----------

* 2017-ci ildə Azərbaycanda keçirilən hekayə müsabiqəsində "Hamilə dəli" hekayəsi ilə 1-ci yerə layiq görülüb.
* MDB ölkələri üzrə hekayə müsabiqəsində gümüş medala layiq görülüb.

İstinadlar
----------

1. ↑  BLOQ*.* "Yazıçı, jurnalist, tənqidçi, redaktor- Azər Qismət" (az.).[*ölü keçid*]
2. ↑  "XALQ ÖZ QƏHRAMANLARINI TANIMALIDIR!" (az.). İç xəbər. 2019-10-01 tarixində orijinalından arxivləşdirilib.
3. ↑  *qafqazinfo.az.* "AzTV-nin yeni sədri Azər Qismətə yüksək vəzifə verdi" (az.). 06.03.2019/ 09:34. 2019-08-29 tarixində arxivləşdirilib. İstifadə tarixi: 18.09.2019.

Xarici keçidlər
---------------


Vikianbarda Azər Qismət ilə əlaqəli mediafayllar var.

* Azər Qismətin Facebook profili
* *Günel Fərhadqızı Emin (Antimental) Gunel Farkhad Emin.* "Qeyri-rəsmi müsahibə — jurnalist Azər Qismət" (az.). guneleminzade.wordpress.com. 2017-04-10.
* *Günel Fərhadqızı Emin (Antimental) Gunel Farkhad Emin.* "Gülüşündə gizlənən və gülüşünü gizlədən adam — Azər Qismət" (az.). guneleminzade.wordpress.com. 2017-08-15.